เรื่องร้องเรียน: สถานที่ก่อสร้างมีการถมดิน  โดยไม่มีมาตรการดักล้างดินล้อรถบรรทุกก่อนลงถนน ทำให้ดินโคลนเปรอะเปื้อนเต็มถนนบ่อยครั้งมาก โดยเฉพาะเมื่อฝนตก ถนน 1-2 เลนซ้ายจะมีดินตกเต็มถนนเป็นระยะทางยาว เมื่อแห้งจะฟุ้งเป็นฝุ่นถนนทั้งสาย บางครั้งจะล้างพื้นถนนโดยกวาดน้ำโคลนลงท่อระบายน้ำด้วย ทำให้สงสัยว่า จนท เขตละเลยหรือมีส่วนรู้เห็น
การดำเนินการของเจ้าหน้าที่: ฝ่ายเทศกิจได้จัดเจ้าหน้าที่สายตรวจชุดปฏิบัติการออกตรวจสอบและแก้ไขเหตุร้องเรียนขณะตรวจสอบเจ้าหน้าที่สายตรวจชุดปฏิบัติการประชาสัมพันธ์กับผู้ประกอบการให้ผู้ประกอบการดำเนินการแก้ไขโดยการทำความสะอาดพร้อมกำชับไม่ให้กวาดเศษดินลงในท่อระบายน้ำและให้หาทีรองเวลากวาดเพื่อนำเศษดินออกจากจุดดังกล่าวเพื่อป้องกันไม่ให้เศษดินหล่นลงไปตามท่อระบายน้ำในบริเวณดังกล่าวและเชิญผู้ประกอบการให้มาเปรียบเทียบปรับตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองในกรณีทำเศษดินตกหล่นบนถนน และฝ่ายเทศกิจได้ประสานไปยังฝ่ายโยธาให้ดำเนินการตามอำนาจหน้าต่อไปเพื่อให้เป็นไปตามใบรับแจ้งการขุดดินและถมดินพระราชบัญญัตขุดดินและถมดิน พ.ศ.2543 เพื่อเป็นการแก้ไขปัญหาและเพื่อป้องกันเหตุเดือดร้อนและเพื่อเป็นการป้องกันไม่ให้เกิดเหตุเดือดร้อนรำคาญแก่ผู้ใช้รถใช้ถนนและผู้พักอาศัยในจุดดังกล่าวแต่อย่างใดก็ดีฝ่ายเทศกิจพร้อมจัดสายตรวจชุดปฏิบัติการออกตรวจตรากวดขันอย่างสม่ำเสมอเพื่อเป็นการไม่ให้เกิดเหตุเดือดร้อนดังกล่าวอีก
ความเห็นของผู้แจ้ง: ปัญหาจุดนี้เกิดต่อเนื่องมานานนับเดือน ขอให้ จนท.แวะเวียนมาตรวจสอบเป็นระยะนะครับ และขอชื่นชมการตอบสนองแก้ปัญหาของเจ้าหน้าที่อย่างรวดเร็ว
พื้นที่: แขวงทับช้าง เขตสะพานสูง กรุงเทพมหานคร